ช่วยสรุปเรื่อง เนวฟินนาเวียร์  ได้ไหม
เนวฟินนาเวียร์ Nelfinavir คือยาอะไร ยาเนวฟินนาเวียร์มีสรรพคุณ คุณสมบัติ รักษาโรคอะไร ยาเนวฟินนาเวียร์มีกลไกการออกฤทธิ์อย่างไร ยาเนวฟินนาเวียร์มีรูปแบบการจัดจำหน่ายอย่างไร ยาเนวฟินนาเวียร์มีขนาดรับประทานหรือวิธีใช้ยาอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร ยาเนวฟินนาเวียร์มีผลไม่พึงประสงค์อย่างไร มีข้อควรระวังการใช้ยาเนวฟินนาเวียร์อย่างไร ยาเนวฟินนาเวียร์มีปฏิกิริยาระหว่างยากับยาตัวอื่นอย่างไร ควรเก็บรักษายาเนวฟินนาเวียร์อย่างไร ยาเนวฟินนาเวียร์มีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด เอชไอวี โรคติดเชื้อเอชไอวี HIV HIV infection เอดส์ AIDS ยาเม็ดคุมกำเนิด Birth control pill ถุงยางอนามัยชาย Male Condom ยาต้านไวรัสพีไอ PIs Protease inhibitors ยาต้านรีโทรไวรัส Antiretroviral Agent ยาต้านเอชไอวี ยาสูตรฮาร์ท HAART Highly Active Antiretroviral Therapy ต่อมลูกหมากโต หรือ บีพีเอช Benign prostatic hypertrophy or BPH คือยาอะไร เนวฟินนาเวียร์ Nelfinavir คือ ยาต้านเอชไอวี Antiretroviral กลไกของ ยาเนวฟินนาเวียร์จะออกฤทธิ์ยับยั้งกระบวนการสร้างเชื้อไวรัสเอชไอวีด้วยการยับยั้งการทำงานของเอนไซม์โปรติเอส Protease enzyme ของเชื้อเอชไอวี ซึ่งเอนไซม์โปรติเอสดังกล่าวนี้เป็นตัวตั้งต้นของโปรตีนชนิดหนึ่งของเชื้อไวรัสเอชไอวี มีชื่อว่า Gag-pol polyprotein ที่ส่งผลต่อการเพิ่มจำนวนเชื้อไวรัสเอชไอวี ส่งผลทำให้เชื้อไวรัสเอชไอวีไม่สามารถเพิ่มจำนวนหรือที่เรียกว่า Viral load ในร่างกายได้ เนื่องจากเชื้อไวรัสเอชไอวีจะมีสภาพที่ไม่สมบูรณ์ Immature virion จึงอยู่ในสภาวะที่ไม่พร้อมต่อการเพิ่มจำนวน ดังนั้นเมื่อยานี้เข้าสู่ร่างกายจึงส่งผลทำให้เชื้อเอชไอวีไม่สามารถเพิ่มจำนวนได้ สำหรับข้อควรระวังในการใช้ยาเนวฟินนาเวียร์ซึ่งเป็นยาต้านเอชไอวีกลุ่มโปรติเอสอินฮิบิเตอร์ Protease Inhibitor หรือ ยาต้านไวรัสพีไอ PI คือ การเกิดปฏิกิริยาระหว่างยา Drug interaction ซึ่งหมาย ถึง เมื่อใช้ยาในกลุ่มโปรติเอสอินฮิบิเตอร์นี้ต้องระมัดระวังการใช้ยาชนิดอื่นร่วมด้วย เนื่องจากยาที่นำ มาใช้ร่วมกับยาต้านไวรัสกลุ่มนี้อาจทำให้เกิดปฏิกิริยาต่อกันกับยาต้านไวรัสเอชไอวีที่กำลังใช้อยู่ ซึ่งอาจส่งผลทำให้ระดับยาต้านไวรัสที่ใช้อยู่ก่อน หรือยาอื่นที่นำมาใช้ร่วม มีระดับยาในร่างกายเพิ่มสูง ขึ้นหรือลดลงได้ ดังนั้นจึงควรตรวจสอบรายการยาที่ผู้ป่วยได้รับเสมอว่ามีปัญหาดังกล่าวนี้หรือไม่ เพราะหากยาที่ได้รับร่วมส่งผลทำให้ระดับยาต้านไวรัสเอชไอวีลดลงอาจเป็นสาเหตุที่ทำให้เกิดความล้ม เหลวในการรักษาด้วยยาต้านไวรัสเอชไอวีได้ หรือหากยาที่ได้รับร่วมส่งผลทำให้ระดับยาต้านไวรัส เอชไอวีเพิ่มสูงขึ้นก็อาจจะส่งผลทำให้เกิดอาการไม่พึงประสงค์จากการใช้ยาต้านไวรัสเอชไอวีได้เช่นกัน ยาเนวฟินนาเวียร์มีสรรพคุณ คุณสมบัติ รักษาโรคอะไร สรรพคุณรักษาข้อบ่งใช้ของยาเนวฟินนาเวียร์ เช่น ใช้สำหรับการรักษาการติดเชื้อเอชไอวีในผู้ใหญ่ในเด็กอายุ 2 ปีขึ้นไปโดยใช้ร่วมกับยาต้านไวรัสเอชไอวีชนิดอื่นๆอีก 2 ชนิด เช่นยา ซิโดวูดีน Zidovudine ลามิวูดีน Lamivudine ยาเนวฟินนาเวียร์มีกลไกการออกฤทธิ์อย่างไร ยาเนวฟินนาเวียร์จัดเป็นยาต้านรีโทรไวรัส Antiretroviral agent กลุ่มยับยั้งการทำงานของ เอนไซม์โปรติเอส Protease Inhibitor โดยเมื่อยาเข้าสู่ร่างกาย ตัวยาจะยับยั้งการทำงานของเอน ไซม์โปรติเอส Protease enzyme ซึ่งเอนไซม์ดังกล่าวเป็นตัวตั้งต้นของโปรตีนชนิดหนึ่ง มีชื่อว่า Gag-pol polyprotein โดยโปรตีนที่กล่าวนี้จะส่งผลทำให้การสร้างเชื้อเอชไอวีเป็นไปตามปกติ ดัง นั้นหากเนวฟินนาเวียร์เข้าสู่ร่างกายจะส่งผลยับยั้งเอนไซม์โปรติเอสของเชื้อไวรัส ทำให้การสร้างส่วนประกอบโปรตีนของไวรัสเอชไอวีไม่สมบูรณ์ Immature virion ผลต่อมาคือเชื้อไวรัสเอชไอวีไม่สามารถสร้างเชื้อไวรัสฯเพิ่มได้เพราะมีโครงสร้างหรือส่วนประกอบที่ยังเจริญไม่เต็มที่ จึงทำให้ปริมาณเชื้อเอชไอวีในร่างกายลดน้อยลง ยาเนวฟินนาเวียร์มีรูปแบบการจัดจำหน่ายอย่างไร ยาเนวฟินนาเวียร์มีรูปแบบเภสัชภัณฑ์จัดจำหน่าย ยาผง Powder โดยขนาดยาคือ ยาผง 1 กรัมจะมีตัวยาเนวฟินนาเวียร์ 50 มิลลิกรัม และ ยาเม็ดเคลือบฟิล์ม Film-coated tablet มี 2 ขนาดคือ 250 และ 625 มิลลิกรัมต่อเม็ด ยาเนวฟินนาเวียร์มีขนาดรับประทานหรือวิธีใช้ยาอย่างไร ยาเนวฟินนาเวียร์มีขนาดรับประทาน เช่น ก. ขนาดยาและการปรับขนาดยาสำหรับเด็กนิยามคำว่าเด็ก 1. ขนาดยาสำหรับการรักษาการติดเชื้อเอชไอวี เช่น เด็กอายุน้อยกว่า 2 ปี เช่น ยาไม่ได้รับการรับรองให้ใช้ในเด็กอายุน้อยกว่า 2 ปีเนื่องจากยังไม่มีข้อมูลขนาดยาที่เหมาะสมและไม่มีข้อมูลความปลอดภัย เด็กอายุ 2 - 13 ปี เช่น ใช้ยา 45 - 55 มิลลิกรัมต่อน้ำหนักตัว 1 กิโลกรัมรับประทานวันละ 2 ครั้ง ห่างกัน 12 ชั่วโมงหลังอาหาร หรือ 25 - 35 มิลลิกรัมต่อน้ำหนักคัว 1 กิโลกรัมรับประทานวันละ 3 ครั้งหลังอาหาร โดยมีขนาดยาสูงสุดต่อวันคือ 2500 มิลลิกรัม เด็กอายุ 13 ปีขึ้นไป เช่น ใช้ยา 1250 มิลลิกรัมรับประทานวันละ 2 ครั้งห่างกัน 12 ชั่วโมงหลัง อาหาร หรือ 750 มิลลิกรัมรับประทานวันละ 3 ครั้งหลังอาหาร 2. ขนาดยาในผู้ป่วยเด็กไตบกพร่อง ยังไม่มีการศึกษาถึงประสิทธิภาพและความปลอดภัย จึงไม่มีขนาดยาที่แนะนำในผู้ป่วยเด็กที่มีการทำงานของไตบกพร่อง 3. ขนาดยาในผู้ป่วยเด็กตับบกพร่อง ไม่จำเป็นต้องปรับขนาดยาในผู้ป่วยเด็กที่มีการทำงานของตับบกพร่องระดับน้อยหมายถึง แพทย์ประเมินแล้วอยู่ในระดับการทำงานที่เรียกว่า Child-Pugh A และไม่ควรใช้ยานี้หากการทำงานของตับบกพร่องระดับปานกลางถึงรุนแรงหมายถึง แพทย์ประ เมินแล้วการทำงานของตับอยู่ในระดับ Child-Pugh B หรือ C ข. ขนาดยาและการปรับขนาดยาสำหรับผู้ใหญ่เช่น 1.ขนาดยาสำหรับการรักษาการติดเชื้อเอชไอวีเช่น ใช้ยา 1250 มิลลิกรัมรับประทานวันละ 2 ครั้ง ห่างกัน 12 ชั่วโมงหลังอาหาร หรือ 750 มิลลิกรัมรับประทานวันละ 3 ครั้งหลังอาหาร 2. ขนาดยาในผู้ป่วยผู้ใหญ่ไตบกพร่อง ยังไม่มีการศึกษาถึงประสิทธิภาพและความปลอดภัย จึงไม่มีขนาดยาที่แนะนำในผู้ป่วยผู้ใหญ่ที่มีการทำงานของไตบกพร่อง 3. ขนาดยาในผู้ป่วยผู้ใหญ่ตับบกพร่อง ไม่จำเป็นต้องปรับขนาดยาในผู้ป่วยผู้ใหญ่ที่มีการทำ งานของตับบกพร่องระดับน้อยหมายถึง แพทย์ประเมินแล้วการทำงานของตับอยู่ในระดับ Child-Pugh A Child-Pugh score เป็นวิธีประเมินค่าการทำงานของตับแบ่งเป็น 3 ระดับScore จากบก พร่องต่ำ A ปานกลาง B และบกพร่องรุนแรง C ทั้งนี้ Child-Pugh เป็นชื่อแพทย์ชาวอเมริกัน 2 คนที่ร่วมกันคิดวิธีประเมินนี้โดยใช้ค่าต่างๆที่เกี่ยวข้องกับการทำงานของตับมาประเมินร่วมกันเช่น เอนไซม์ตับ การมีน้ำในช่องท้อง อาการของผู้ป่วย ฯลฯ และไม่ควรใช้ยานี้หากการทำ งานของตับบกพร่องระดับปานกลางถึงรุนแรงหมายถึง แพทย์ประเมินแล้วการทำงานของตับอยู่ในระดับ Child-Pugh B หรือ C ค. วิธีการรับประทานยาเนวฟินนาเวียร์ชนิดผง ตวงผงยาให้ได้ขนาดยาตามที่แพทย์สั่งด้วยช้อนตวงยาที่ให้มาพร้อมกับตัวผงยา จากนั้นเทผงยาที่ตวงได้ตามขนาดยาที่ถูกต้องแล้วลงภาชนะอื่นๆ เช่น แก้วน้ำ ละลายผงยาด้วยน้ำดื่มที่อุณหภูมิห้องในปริมาณที่พอให้ผงยาละลาย หลังจากนั้นรับประทานยาที่ละลายเป็นเนื้อเดียวกันแล้วทันที ตรวจสอบให้มั่นใจว่ารับประทานยาจนหมด ไม่มีผงยาตกค้างอยู่ในภาชนะ อาจทำการเติมน้ำในภาชนะที่ละลายผงยาแล้วรับประทานอีกครั้ง หากยังไม่รับประทานยาให้เก็บยาในภาชนะปิดสนิทแล้วเก็บเข้าตู้เย็น ยายังคงมีอายุต่อได้อีก 6 ชั่วโมงหลังการละลายยา หากเกินระยะเวลาดังกล่าวแล้วให้ทิ้งยา และห้ามเก็บยาในช่องแช่แข็งของตู้เย็น การละลายผงยานั้นนอกจากจะละลายผงยาด้วยน้ำดื่มที่อุณหภูมิห้องแล้ว ยังสามารถละลายผงยาได้ด้วยนมวัว นมถั่วเหลือง นมที่เป็นอาหารทางการแพทย์ แต่ไม่แนะนำให้ผสมผงยาในน้ำเครื่องดื่มที่มีกรด ด่างผสมอยู่เช่น น้ำส้ม น้ำผลไม้ นมเปรี้ยว น้ำโซดา ง. กรณีที่สูตรยาต้านเชื้อเอชไอวีมียาไดดาโนซีน Didanosine ในสูตรร่วมกับยาเนวฟินนา เวียร์ ให้รับประทานยาเนวฟินนาเวียร์ก่อนรับประทานยาไดดาโนซีนประมาณ 1 ชั่วโมง หรือรับประ ทานยาเนวฟินนาเวียร์หลังรับประทานยาไดดาโนซีนไปแล้วประมาณ 2 ชั่วโมง เนื่องจากยาไดดาโนซีนสามารถถูกทำลายได้อย่างรวดเร็วในสภาวะกรด เช่น สภาวะกรดในกระเพาะอาหาร ในเม็ดยาไดดาโนซีนจะมีสารบัฟเฟอร์ซึ่งเป็นสารที่ช่วยปรับสภาวะกรดในกระเพาะอาหาร จึงสามารถช่วยลดการทำลายยาในกระเพาะอาหารที่สภาวะกรดได้ ในขณะที่ยาเนวฟินนาเวียร์อาจต้องการกรดในการช่วยดูดซึมยา หมายเหตุขนาดยา และระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ผู้รักษาได้ การใช้ยาที่เหมาะสมควรต้องปรึกษา แพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมทั้งยาเนวฟินนาเวียร์ ผู้ป่วยควรแจ้ง แพทย์ พยาบาล และเภสัชกร เช่น ประวัติแพ้ยาแพ้อาหารแพ้สารเคมีทุกชนิด มีโรคประจำตัวต่างๆรวมทั้งกำลังกินยาใช้ยาอะไรอยู่ เพราะยาเนวฟินนาเวียร์อาจส่งผลให้อาการของโรคเหล่านั้นรุนแรงขึ้น หรือเกิดปฏิกิริยาระหว่างยากับยาอื่นๆที่กินที่ใช้อยู่ก่อนแล้ว เพื่อความปลอดภัยของผู้ป่วย หากเจ็บป่วยเล็กน้อยและต้องการซื้อยาเพื่อบรรเทาอาการด้วยตัวเอง ควรแจ้งเภสัชกรประจำร้านขายยาก่อนทุกครั้งว่าท่านกำลังรับประทานยาเนวฟินนาเวียร์อยู่ เนื่องจากยาเนวฟินนาเวียร์สามารถเกิดปฏิกิริยาระหว่างยากับยาชนิดอื่นๆได้หลายชนิด จำเป็นต้องตรวจสอบปฏิกิริยาระหว่างยาก่อนใช้ยาชนิดอื่นๆร่วม หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์หรือกำลังให้นมบุตร เนื่องจากยังไม่มีผลการศึกษาที่แน่ชัดสำหรับความปลอดภัยในการใช้ยาเนวฟินนาเวียร์ในหญิงตั้งครรภ์และการผ่านของยาทางน้ำนม จึงพิจารณาใช้ยาเนวฟินนาเวียร์ในหญิงที่กำลังตั้งครรภ์และให้นมบุตรเฉพาะกรณีแพทย์ ผู้รักษาพิจารณาประโยชน์มีมากกว่าความเสี่ยงเท่านั้น อย่างไรก็ตามเพื่อหลีกเลี่ยงการถ่ายทอดเชื้อเอชไอวีจากแม่สู่ลูก ไม่แนะนำให้หญิงที่กำลังได้รับยาต้านไวรัสเอชไอวีอยู่ให้นมแก่บุตร แจ้งบุคลากรทางการแพทย์หากช่วงที่ผ่านมาลืมกินยาไม่ได้รับยานี้หรือมีเหตุทำให้ไม่สามารถรับประทานยานี้ได้อย่างสม่ำเสมอทุกวันได้ เนื่องจากยาเนวฟินนาเวียร์เป็นยาจำเป็นที่ต้องรับประทานอย่างสม่ำเสมอและตรงเวลาอย่างเคร่งครัดทุกวัน หากลืมรับประทานยาควรทำอย่างไร แนะนำให้ผู้ป่วยรับประทานยาเนวฟินนาเวียน์ให้ตรงเวลาทุกวัน อาจรับประทานหลังอาหาร วันละ 2 - 3 ครั้งขึ้นกับคำแนะนำของแพทย์ผู้รักษา กรณีลืมรับประทานยาและมีวิธีการรับประทานยาวันละ 2 - 3 ครั้งต่อวันให้รับประทานยาทัน ทีที่นึกขึ้นได้ แต่หากใกล้กับเวลาที่ต้องรับประทานยามื้อถัดไป เกินกว่าครึ่งหนึ่งของระยะห่างระ หว่างมื้อ ให้รอรับประทานยามื้อถัดไปเลยโดยไม่ต้องเพิ่มขนาดยาเป็น 2 เท่าเช่น ปกติรับประทานยาวันละ 3 ครั้งเวลา 8.00 น. 13.00 น. และ 20.00 น. หากผู้ป่วยนึกขึ้นได้ว่าลืมรับประทานยามื้อ 8.00 น. ตอนเวลา 10.00 น. ก็ให้รับประทานยามื้อ 8.00 น. ทันทีที่นึกขึ้นได้ แต่หากนึกขึ้นได้ใน ช่วงที่ใกล้กับช่วงเวลาของยามื้อถัดไป หมายถึงเกินกว่าครึ่งหนึ่งของช่วงห่างจากเวลารับประทานยาปกติถึงมื้อถัดไป เช่น นึกขึ้นได้ว่าลืมรับประทานยามื้อ 8.00 น. ตอนเวลา 11.30 น. ให้รอรับ ประทานยามื้อถัดไปคือ เวลา 13.00 น. ในขนาดยาปกติโดยไม่ต้องนำยามื้อที่ลืมรับประทานมารับ ประทานเพิ่ม อย่างไรก็ตาม การรับประทานยาต้านไวรัสที่ไม่สม่ำเสมอจะทำให้ระดับยาในเลือดอยู่ในระดับ สูงบ้างต่ำบ้าง ซึ่งช่วงที่ระดับยามีขนาดต่ำเสมือนเป็นการกระตุ้นให้เชื้อไวรัสเกิดการกลายพันธุ์ที่เป็นสาเหตุของการดื้อยาในเวลาต่อมา ยาเนวฟินนาเวียร์มีผลไม่พึงประสงค์อย่างไร ผลอาการไม่พึงประสงค์จากการใช้ยาผลข้างเคียงอาการข้างเคียง ของยาเนวฟินนาเวียร์ที่พบได้บ่อย เช่น ท้องเสียDiarrhea โดยมีข้อแนะนำว่า สามารถใช้ยาโลเพอราไมด์ Loperamide 2 มิลลิกรัมแคปซูล ที่มีข้อบ่งใช้สำหรับรักษาอาการท้องร่วงเฉียบพลัน Acute diarrhea เพื่อบรรเทาอาการไม่พึงประสงค์จากยาที่เกิดขึ้นได้ โดยขนาดยาโลเพอราไมด์คือ ผู้ใหญ่รับประทานครั้งละ 4 มิลลิกรัมครั้งแรก จากนั้นรับประทานครั้งละ 2 มิลลิกรัมทุกๆ 6 ชั่วโมงหรือเมื่อมีถ่ายเหลว วันละไม่เกิน 16 มิลลิกรัม และควรปรึกษาแพทย์กรณีที่มีอาการท้องเสียรุนแรง อาการไม่พึงประสงค์ฯอื่นๆ เช่น อาการคลื่นไส้ อาการท้องอืด แน่นท้องเหมือนมีลมในกระ เพาะอาหาร ผื่นคัน อาการอ่อนล้า นอกจากนี้ ยังอาจพบความผิดปกติในการกระจายตัวของมวลไขมันสะสมในร่างกาย โดยอาจมีภาวะไขมันฝ่อตัวอวัยวะนั้นๆลีบลงเพราะไม่มีไขมันสะสม Lipoatrophy มักพบไขมันฝ่อตัวบริเวณใบหน้า แขน ขา หรือก้น และอาจพบไขมันพอกตัวผิดปกติโดยมักพบก้อนไขมันพอกที่คอด้านหลัง Buffalo hump เส้นรอบวงของคอขยายขึ้นประมาณ 5 - 10 ซม. เต้านมขยายใหญ่ขึ้น ไขมันสะสมตามอวัยวะภายในช่องท้องมากขึ้นทำให้มีพุง ในผู้ป่วยบางรายสามารถเกิดทั้งภาวะไขมันฝ่อตัวและไขมันพอกตัวผิดปกติได้พร้อมๆกัน สำหรับอาการไม่พึงประสงค์ฯที่รุนแรงคือ พบรายงานการเกิดภาวะน้ำตาลในเลือดสูง Hyperglycemia หรือเกิดโรคเบาหวาน Diabetes ขึ้นได้ในผู้ป่วยที่ได้รับยานี้ ทางการแพทย์เรียกว่า New onset diabetes ซึ่งผู้ป่วยอาจจำเป็นต้องได้รับยารักษาเบาหวานเพื่อควบคุมระดับน้ำตาลในเลือดร่วมด้วย และรายงานการเกิดภาวะหัวใจเต้นผิดจังหวะชนิด QT prolongation จนอาจทำให้เกิดภาวะหัวใจหยุดเต้น ทางการแพทย์เรียกภาวะดังกล่าวนี้ว่า Tosades de pointes และควรระมัดระวังการใช้ยากลุ่มโปรติเอสอินฮิบิเตอร์ยาต้านไวรัสพีไอProtease inhibitorที่รวมถึงยาเนวฟินนาเวียร์ ในเรื่องการมีเลือดออกในอวัยวะต่างๆเพราะมีรายงานเกิดเลือดออกเพิ่มมากขึ้นขณะใช้ยานี้ในผู้ ป่วยโรคฮีโมฟิเลีย มีข้อควรระวังการใช้ยาเนวฟินนาเวียร์อย่างไร มีข้อควรระวังการใช้ยาเนวฟินนาเวียร์ เช่น ห้ามใช้กับผู้ที่แพ้ยานี้หรือแพ้ส่วนประกอบของยานี้ หลีกเลี่ยงการใช้ยาเนวฟินนาเวียร์คู่กับยาดังต่อไปนี้ที่อาจเกิดปฏิกิริยาระหว่างยารุนแรงได้ เช่นยา อาฟูโซซิน Alfuzosin ยารักษาโรคต่อมลูกหมากโต อะมิโอดาโลน Amiodarone ยารักษาหัวใจเต้นผิดจังหวะ ควินิดีน Quinidine ยารักษาหัวใจเต้นผิดจังหวะ ฟูซิดิกเอซิด Fusidic acid ยาฆ่าเชื้อแบคทีเรีย โวลิโคนาโซล Voriconazole ยาต้านเชื้อรา แอสทิมีโซล Astemizole ยาแก้แพ้ เทอร์ฟีนีดีน Terfenadine ยาแก้แพ้ โบรนาซีลีน Blonaserin ยารักษาโรคจิต Ergot derivetives ยาที่มีส่วนผสมของสาร Ergot เช่น Erogatamineเออโกตามีน ยารักษาไมเกรน Ergonovineเออร์โกโนวีน ยาบีบมดลูก Methylergonovineเมททิวเออร์โกโนวีน ยาบีบมดลูก ซิสซาพาย Cisapide ยากระตุ้นการเคลื่อนไหวของกระเพาะอาหารและลำไส้ สมุนไพรเซนต์จอห์นเวิร์ธ St. Johns wort สมุนไพรคลายเครียด โลวาสสะตาติน Lovastatin ยาลดไขมัน ซิมวาสสะตาติน Simvastatin ยาลดไขมัน อะทอวาสสะตาติน Atorvastatin ยาลดไขมัน โลซูวาสสะตาติน Rosuvastatin ยาลดไขมัน เซาเมทารอล Salmeterol ยาขยายหลอดลม พิโมซายด์ Pimozide ยาต้านโรคจิต ซิเดนาฟิว Sidenafil ยารักษาภาวะความดันหลอดเลือดปอดสูงPulmonary Hypertension และยารักษาภาวะองคชาติไม่แข็งตัวนกเขาไม่ขันErectile dysfunction ทาดาลาฟิว Tadalafil ยารักษาภาวะความดันหลอดเลือดปอดสูงและยารักษาภาวะองคชาติไม่แข็งตัว โบเซนแทน Bosentan ยารักษาภาวะความดันหลอดเลือดปอดสูง ไมด้าโซแลม Midazolam ยาระงับประสาทยานอนหลับ ไตรอะโซแลม Triazolam ยาระงับประสาทยานอนหลับ วาฟาร์ริน Warfarin ยาต้านการแข็งตัวของเลือด โคชิซิน Colchicine ยาลดระดับกรดยูริคในเลือดยาโรคเกาต์ ทุกครั้งที่มีการใช้ยาเนวฟินนาเวียร์คู่กับยาชนิดอื่นๆควรตรวจสอบปฏิกิริยาระหว่างยากับยาอื่นๆเพี่อความปลอดภัยของผู้ป่วย หรือหากจำเป็นต้องใช้ยาที่มีปฏิกิริยาระหว่างยาร่วมกันแพทย์อาจพิจารณายาทางเลือกอื่นที่มีโอกาสในการเกิดปฏิกิริยาฯน้อย หากผู้ป่วยกำลังรับประทานยาเม็ดคุมกำเนิดและรับประทานยาเนวฟินนาเวียร์ร่วมด้วย ควรพิจารณาป้องกันการตั้งครรภ์ด้วยวิธีอื่นๆร่วมเช่น การใช้ถุงยางอนามัยชาย เนื่องจากยาเนวฟินนาเวียร์อาจลดประสิทธิภาพการคุมกำเนิดของยาเม็ดคุมกำเนิดได้ ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยาเนวฟินนาเวียร์ด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิด และสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกชนิดควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน ยาเนวฟินนาเวียร์มีปฏิกิริยาระหว่างยากับยาตัวอื่นอย่างไร ยาเนวฟินนาเวียร์มีปฏิกิริยาระหว่างยากับยาตัวอื่น เช่น 1. หลีกเลี่ยงการใช้ยาเนวฟินนาเวียร์คู่กับยาต่างๆที่กล่าวไว้ใน ‘หัวข้อ มีข้อควรระวังการใช้ยาเนวฟินนาเวียร์ Nelfinavir อย่างไร เนื่องจากหากใช้ยาเนวฟินนาเวียร์ร่วมกับรายการยาที่กล่าวมานั้นอาจเกิดปฏิกิริยาระหว่างยารุนแรงได้ 2.เมื่อใช้ยาเนวฟินนาเวียร์คู่กับยาดังต่อไปนี้ซึ่งคาดว่าสามารถเพิ่มการทำงานของเอนไซม์ทำลายยาที่มีชื่อว่า CYP3A4 Cytochrome P450 3A4 ได้เช่น ฟีโนบาร์บีทาล Phenobarbital ยากันชักยาต้านชัก คาร์บามาซีปิน Carbamazepine ยากันชัก ฟีนีทอย Phenytoinยากันชัก ไรแฟมปินซิน Rifampicin ยาฆ่าเชื้อแบคทีเรีย ยาวัณโรค ไรฟามบูติน Rifambutin ยาฆ่าเชื้อแบคทีเรีย ยาวัณโรค ดังนั้นหากใช้ยาเหล่านี้ที่กล่าวมาคู่กับยาเนวฟินนาเวียร์อาจทำให้ระดับยาเนวฟินนาเวียร์ลดลงซึ่งมีผลทำให้ระดับยาในการต้านเชื้อเอชไอวีลดลง ประสิทธิภาพของยาเนวฟินนาเวียร์จึงลดลงตามไปด้วยเช่นกัน 3.หากมีการใช้ยาเนวฟินนาเวียร์ร่วมกับยากลุ่มโปรติเอส อินฮิบิเตอร์ Protease inhibitors PIs อื่นๆเช่น อะทาซานาเวียร์ Atazanavir ดารุนาเวียร Darunavir ฟอสแอมพรีนาเวียร์Fosamprenavir อินดินาเวียร์ Indinavir ซาควินาเวียร์ Saquinavir ทิพล่านาเวียร์ Tipra navir แพทย์จะปรับขนาดยาแต่ละตัวโดยใช้ข้อมูลการศึกษาปฏิกิริยาระหว่างยากับยาในการปรับขนาดยาแต่ละตัว เพื่อให้ผู้ป่วยแต่ละคนได้รับขนาดยาที่ถูกต้องเหมาะสมเพียงพอต่อการรักษา 4.นอกจากนี้ยังมียาอีกหลายชนิดที่อาจจะทำให้เกิดปฏิกิริยาระหว่างยาได้เมื่อใช้คู่กับยาเนวฟินนาเวียน์ แพทย์และเภสัชกรจะตรวจสอบคู่มือยาที่ได้รับร่วมกันหากกำลังใช้ยาเนวฟินนาเวียร์ โดยจะพยายามหลีกเลี่ยงคู่ยาที่อาจเกิดปฏิกิริยาได้อย่างรุนแรง ควรเก็บรักษายาเนวฟินนาเวียร์อย่างไร การเก็บรักษายาเนวฟินนาเวียร์ทั้งรูปแบบเภสัชภัณฑ์ที่เป็นยาผงและยาเม็ด เช่น แนะนำเก็บยาเนวฟินนาเวียร์ ณ อุณหภูมิห้อง เก็บยาให้พ้นจากแสงแดดและแสงสว่างที่กระทบยาได้โดยตรง หลีกเลี่ยงการนำยาสัมผัสกับความร้อนที่มาก
เนวฟินนาเวียร์ ยาต้านเอชไอวี ออกฤทธิ์ยับยั้งกระบวนการสร้างเชื้อไวรัสเอชไอวีด้วยการยับยั้งการทำงานของเอนไซม์โปรติเอส Protease enzyme เป็นตัวตั้งต้นของโปรตีนชนิดหนึ่งของเชื้อไวรัสเอชไอวี มีชื่อว่า Gag-pol polyprotein ที่ส่งผลต่อการเพิ่มจำนวนเชื้อไวรัสเอชไอวี ส่งผลทำให้เชื้อไวรัสเอชไอวีไม่สามารถเพิ่มจำนวนหรือที่เรียกว่า Viral load ในร่างกายได้ เนื่องจากเชื้อไวรัสเอชไอวีจะมีสภาพที่ไม่สมบูรณ์ Immature virion จึงอยู่ในสภาวะที่ไม่พร้อมต่อการเพิ่มจำนวน 

ดังนั้นเมื่อยานี้เข้าสู่ร่างกายจึงส่งผลทำให้เชื้อเอชไอวีไม่สามารถเพิ่มจำนวนได้ ข้อควรระวังคือ การเกิดปฏิกิริยาระหว่างยา Drug interaction ซึ่งหมาย ถึง เมื่อใช้ยาในกลุ่มโปรติเอสอินฮิบิเตอร์นี้ต้องระมัดระวังการใช้ยาชนิดอื่นร่วมด้วย เนื่องจากยาที่นำ มาใช้ร่วมกับยาต้านไวรัสกลุ่มนี้อาจทำให้เกิดปฏิกิริยาต่อกันกับยาต้านไวรัสเอชไอวีที่กำลังใช้อยู่ ซึ่งอาจส่งผลทำให้ระดับยาต้านไวรัสที่ใช้อยู่ก่อน หรือยาอื่นที่นำมาใช้ร่วม มีระดับยาในร่างกายเพิ่มสูง ขึ้นหรือลดลงได้ หากยาที่ได้รับร่วมส่งผลทำให้ระดับยาต้านไวรัสเอชไอวีลดลงอาจเป็นสาเหตุที่ทำให้เกิดความล้ม เหลวในการรักษาด้วยยาต้านไวรัสเอชไอวีได้ 

มีรูปแบบเภสัชภัณฑ์จัดจำหน่าย ยาผง Powder โดยขนาดยาคือ ยาผง 1 กรัมจะมีตัวยาเนวฟินนาเวียร์ 50 มิลลิกรัม และ ยาเม็ดเคลือบฟิล์ม Film-coated tablet มี 2 ขนาดคือ 250 และ 625 มิลลิกรัมต่อเม็ด ขนาดรับประทาน เช่น ก. ขนาดยาและการปรับขนาดยาสำหรับเด็กนิยามคำว่าเด็ก 

1. ขนาดยาสำหรับการรักษาการติดเชื้อเอชไอวี เช่น เด็กอายุน้อยกว่า 2 ปี เช่น ยาไม่ได้รับการรับรองให้ใช้ในเด็กอายุน้อยกว่า 2 ปีเนื่องจากยังไม่มีข้อมูลขนาดยาที่เหมาะสมและไม่มีข้อมูลความปลอดภัย เด็กอายุ 2 - 13 ปี เช่น ใช้ยา 45 - 55 มิลลิกรัมต่อน้ำหนักตัว 1 กิโลกรัมรับประทานวันละ 2 ครั้ง ห่างกัน 12 ชั่วโมงหลังอาหาร หรือ 25 - 35 มิลลิกรัมต่อน้ำหนักคัว 1 กิโลกรัมรับประทานวันละ 3 ครั้งหลังอาหาร โดยมีขนาดยาสูงสุดต่อวันคือ 2500 มิลลิกรัม 

2. ขนาดยาในผู้ป่วยเด็กไตบกพร่อง ยังไม่มีการศึกษาถึงประสิทธิภาพและความปลอดภัย จึงไม่มีขนาดยาที่แนะนำในผู้ป่วยเด็กที่มีการทำงานของไตบกพร่อง 3. ขนาดยาในผู้ป่วยเด็กตับบกพร่อง ไม่จำเป็นต้องปรับขนาดยาในผู้ป่วยเด็กที่มีการทำงานของตับบกพร่องระดับน้อยหมายถึง แพทย์ประเมินแล้วอยู่ในระดับการทำงานที่เรียกว่า Child-Pugh A และไม่ควรใช้ยานี้หากการทำงานของตับบกพร่องระดับปานกลางถึงรุนแรง แนะนำให้ผสมผงยาในน้ำเครื่องดื่มที่มีกรด ด่างผสมอยู่เช่น น้ำส้ม น้ำผลไม้ นมเปรี้ยว น้ำโซดา ยาไดดาโนซีนสามารถถูกทำลายได้อย่างรวดเร็วในสภาวะกรด เช่น สภาวะกรดในกระเพาะอาหาร ในเม็ดยาไดดาโนซีนจะมีสารบัฟเฟอร์ซึ่งเป็นสารที่ช่วยปรับสภาวะกรดในกระเพาะอาหาร จึงสามารถช่วยลดการทำลายยาในกระเพาะอาหารที่สภาวะกรดได้ 

แนะนำให้ผู้ป่วยรับประทานยาเนวฟินนาเวียน์ให้ตรงเวลาทุกวัน อาจรับประทานหลังอาหาร วันละ 2 - 3 ครั้งขึ้นกับคำแนะนำของแพทย์ผู้รักษา กรณีลืมรับประทานยาและมีวิธีการรับประทานยาวันละ 2 - 3 ครั้งต่อวันให้รับประทานยาทัน ทีที่นึกขึ้นได้ แต่หากใกล้กับเวลาที่ต้องรับประทานยามื้อถัดไป เกินกว่าครึ่งหนึ่งของระยะห่างระ หว่างมื้อ ให้รอรับประทานยามื้อถัดไปเลยโดยไม่ต้องเพิ่มขนาดยาเป็น 2 เท่าเช่น ปกติรับประทานยาวันละ 3 ครั้งเวลา 8.00 น. 13.00 น. และ 20.00 น. หากผู้ป่วยนึกขึ้นได้ว่าลืมรับประทานยามื้อ 8.00 น. ตอนเวลา 10.00 น. ก็ให้รับประทานยามื้อ 8.00 น. ทันทีที่นึกขึ้นได้
17.เภสัชวิทยา Pharmacology